Христо Гърбов
Христо Викторов Гърбов е български театрален и филмов актьор.

Биография 
Роден е на 23 септември 1957 г. във Варна. В продължение на една година учи специалността „Технология на металите и металообработващите машини“ във Висшия машинноелектротехнически институт, Варна. Следва „Актьорско майсторство“ за драматичен театър във ВИТИЗ „Кръстьо Сарафов“ в класа на Елка Михайлова (1979 – 1983).

Мести се в София през 1987 г. Женен е за режисьорката Иглика Трифонова.

Работи в театрите Драматично-куклен театър „Иван Димов“ (1983 – 1985) и Драматичния театър в Ловеч (1985 – 1987), след конкурс е назначен в Сатиричен театър „Алеко Константинов“ в София през 1987 г. и до днес.

На Стената на славата пред Театър 199 има пано с отпечатъците му.

Член на СБФД (1994).

Играл в известни български игрални филми като „Аритмия“, „Рапсодия в бяло“, „Хълмът на боровинките“, „Пътуване към Йерусалим“. Участва в шоуто „Улицата“ на Теди Москов, както и в един от новите български сериали – „Морска сол“. Участва в забавните предавания „Велика България“ и „Комиците“. За играта си в постановката „Още веднъж отзад“ от Майкъл Фрейн (постановка: Иржи Менцел) е награден с Аскеер'98.

Награди 
 „Аскеер“ за ролите си на (Гари Льожен и Роджър Трампълмейн) в постановката „Още веднъж отзад“ от Майкъл Фрейн (1998)
 Награда на София за филма „Тишина“ (1991)

Театър 
 „Суматоха“ (Йордан Радичков) – Араламби
 „Слуга на двама господари“ (Карло Голдони) – Труфалдони
 „Сирано дьо Бержерак“ (Едмон Ростан) – Сирано
 „Още веднъж отзад“ (Майкъл Фрейн) -
 „Вечеря за тъпаци“ (Франсис Вебер) – Пиер Миняр
 „Римска баня“ (Станислав Стратиев) – Иван Антонов
 „Още веднъж отзад“ (Майкъл Фрейн) – Гари Льожен/Роджър Трампълмейн
 „Фенове“
 „Петък, 13-ти“ (Жан-Пиер Мартинес) – Джон

Телевизионен театър 
 „Братът на Бай Ганя Балкански“ (мюзикъл, 1997) – Станьо Балкански 
 „Гнездото“ (мюзикъл, 1997) (Йордан Радчиков)

Телевизия 
 „Улицата“ на Теди Москов.
 „Нота бене“ – водещ на тв игра по БНТ до 1999.
 „Велика България“ – скечове в 12 епизода.
 „Комиците“ от 2007
 „Като две капки вода“ - 11-ти сезон - участник

Филмография

Дублаж 
 „Приказките на Братя Грим“, 1995
 „Рататуи“ – Скинър, 2007
 „Мармадюк“ – Мармадюк, 2010

Външни препратки 
 
 
 
 
 Христо Гърбов в КиноПоиск
 Христо Гърбов в Кино-Театр

Български актьори и актриси
Български театрални актьори и актриси
Български комици
Български озвучаващи актьори
Почетни граждани на Сухиндол
Носители на Аскеер
Възпитаници на НАТФИЗ
Родени във Варна